# Årsrapport 2023 for Hammerfest Arbeiderpartis gruppe i Formannskapet

Formannskapet (heretter kalt FSK) har behandlet 142 saker i 2023. Det har vært avholdt 15 møter. Arbeiderpartiet hadde fram til valget 2023 4 av 11 faste representanter i FSK etter at Kurt Methi og Erik Johannessen meldte seg ut av partiet ved årsskiftet. Disse er:

Terje Wikstrøm, Berit Hågensen, Grete Svendsen. og Silje Holmgren

Vararepresentanter:

Tom-Kristian Tommen Hermo (uavhengig), Jan Tore Kvalnes (uavhengig), Heidi Marie Mauno Sletten (uavhengig), **Christian Bergeton Klaussen, Anne-Mette Bæivi, Ulf Terje Eliassen,** Eva Gebhardt Sjøtun (uavhengig)

Denne sammensetninga av varalista resulterte dessverre i at ved forfall fra gruppas faste representanter møter uavhengige representanter.

Etter valget 2023 der vi dessverre ikke oppnådde mer enn 24,8% av stemmene. Arbeiderpartiet hatt 2 faste representanter i FSK. Disse er:

Terje Wikstrøm og Berit Hågensen

Vararepresentanter:

Tarjei Jensen Bech, Silje M Holmgren, Ulf Terje Nyheim Eliassen og Andreas Veum Gamst

FSK har hatt et forholdsvis høyt antall møter i 2023. Våren 2023 varsla kommunedirektøren om store økonomiske utfordringer. Formannskapet vedtok bla innkjøpsstopp og ansettelsesstopp, der alle innkjøp og ansettelser skulle godkjennes av kommunedirektør. Situasjonen har sakte men sikkert forbedret seg noe, og overforbruket ser ut til å bli noe mindre enn frykte, men kommunen har fortsatt utfordringer med overforbruk særlig på Helse og omsorg og vil få et negativt regnskap for 2023.

FSK har behandlet tertialrapporter, årsrapporter, regnskap, og en rekke andre saker. Fullstendig oversikt finnes på Hammerfest kommunes hjemmesider, under *Politikk og lokaldemokrati, Innkallinger og protokoller.*

Berit Hågensen, gruppeleder Formannskapet